
16  noiembrie 2006
R A P O R T

asupra proiectului de Lege privind stabilirea cadrului general de informare şi consultare a salariaţilor
1. În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru muncă şi protecţie socială a fost sesizată în fond, în procedură de urgenţă, în vederea examinării şi întocmirii raportului, cu proiectul de Lege privind stabilirea cadrului general de informare şi consultare a salariaţilor, trimis cu adresa nr. PL.X 729 din 11 octombrie 2006.
La întocmirea prezentului raport Comisia a avut în vedere avizele:

· Consiliului Legislativ (nr.890/26.06.2006 - favorabil)

· Consiliului Economic şi Social (nr.1768 b/18.07.2006 - favorabil)
· Comisiei juridice, de disciplină şi imunităţi (nr.31/1169/17.10.2006 - favorabil)
· Comisiei pentru drepturile omului, culte şi problemele minorităţilor naţionale (nr.25/837/18.10.2006 - favorabil).
Proiectul de lege are ca obiect de reglementare definirea noţiunilor de informare şi consultare, părţile implicate în procesul de informare şi consultare, precum şi conţinutul şi procedurile aferente. De asemenea, sunt prevăzute măsuri pentru protecţia reprezentanţilor salariaţilor şi asigurarea drepturilor părţilor în cadrul procedurilor de informare şi consultare.

Comisia propune Plenului Camerei Deputaţilor aprobarea proiectului de lege întrucât se impune transpunerea în legislaţia naţională a Directivei Parlamentului European şi a Consiliului 2002/14/CE de stabilire a unui cadru general de informare şi consultare a salariaţilor din Comunitatea Europeană.

2. Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

3. La dezbaterea proiectului au participat, în conformitate cu prevederile art.55 din Regulamentul Camerei Deputaţilor, republicat, din partea Ministerului Muncii, Solidarităţii Sociale şi Familiei:
- d-l Cătălin Dănilă – Secretar de Stat

- d-l Serghei Mesaroş – director 

-  d-na Georgeta Bratu – director.

4. La lucrările comisiei au fost prezenţi 17 deputaţi, din totalul de 19 membri ai comisiei.

Raportul comisiei a fost adoptat cu unanimitate de voturi.
5. Proiectul de lege a fost adoptat de Senat în şedinţa din 5 octombrie 2006.
6. Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat. 

În urma dezbaterii în şedinţa din 7 noiembrie 2006, Comisia propune admiterea cu modificări a proiectului de lege, după cum urmează: 
I. Amendamente admise

În urma dezbaterilor, Comisia propune adoptarea proiectului de lege cu următoarele amendamente:
	Nr. crt.
	Text Senat
	Text propus de Comisie

(autorul amendamentului)
	Motivarea

amendamentelor propuse


	0
	1
	2
	3

	1
	Titlul legii

Lege privind stabilirea cadrului general de informare şi consultare a salariaţilor

	Se propune reformularea titlului după cum urmează:
„Lege privind stabilirea cadrului general de informare şi consultare a angajaţilor”
Autor: d-l deputat Marian Sârbu
	Noţiunea de „angajaţi” este acoperitoare pentru orice participant la procesul de muncă, fie în baza unui contract de muncă, fie în baza unui raport de muncă.


	2
	CAPITOLUL I 
Dispoziţii generale


	Nemodificat 
	

	3
	Art.l. - Prevederile prezentei legi reglementează cadrul general de stabilire a cerinţelor minime ale dreptului la informare şi consultare a salariaţilor.


	Se propune reformularea textului art.1 după cum urmează:

„Art.l. - Prevederile prezentei legi reglementează cadrul general de stabilire a cerinţelor minime ale dreptului la informare şi consultare a angajaţilor.”
Autor: d-l deputat Marian Sârbu

	Noţiunea de „angajaţi” este acoperitoare pentru orice participant la procesul de muncă, fie în baza unui contract de muncă, fie în baza unui raport de muncă.



	4
	Art.2, alin.(1)

Art.2. - (1) Modalităţile de informare şi consultare se pun în aplicare potrivit legii şi contractelor colective de muncă.

	Nemodificat 
	

	5
	Art.2, alin.(2)

(2) În definirea şi aplicarea modalităţilor de informare şi consultare, angajatorul şi reprezentanţii salariaţilor vor respecta drepturile şi obligaţiile reciproce, ţinând seama atât de interesele întreprinderii cât şi de cele ale salariaţilor.
	Se propune reformularea textului alin.(2) după cum urmează:
„(2) În definirea şi aplicarea modalităţilor de informare şi consultare, angajatorul şi reprezentanţii angajaţilor vor respecta drepturile şi obligaţiile   reciproce, ţinând seama atât de interesele întreprinderii cât şi de cele ale angajaţilor.”
Autor: d-l deputat Marian Sârbu

	Noţiunea de „angajaţi” este acoperitoare pentru orice participant la procesul de muncă, fie în baza unui contract de muncă, fie în baza unui raport de muncă.



	6
	Art.3. - În sensul prevederilor prezentei legi, termenii şi expresiile de mai jos au următoarele semnificaţii:
a) întreprindere - orice formă de organizare a unei activităţi economice în domeniul public sau privat, care urmăreşte sau nu obţinerea de profit;
b) angajator - orice persoană fizică sau juridică parte la contracte de muncă;
c) salariat - orice persoană care este protejată ca angajat de legislaţia în vigoare;

d) reprezentanţii salariaţilor - reprezentanţii organizaţiilor sindicale sau, în cazul în care nu există sindicat, persoanele alese şi mandatate să reprezinte
salariaţii, potrivit legii;
e) informare - transmiterea de date de către angajator către reprezentanţii salariaţilor, pentru a le permite să se familiarizeze cu problematica dezbaterii şi să o examineze în cunoştinţă de cauză;
f) consultare - schimbul de păreri şi stabilirea unui dialog între angajator şi reprezentanţii salariaţilor;
g) acord colectiv – convenţia încheiată între angajator pe de o parte, şi reprezentanţii salariaţilor, pe de altă parte, prin care se stabilesc drepturi şi obligaţii ce decurg din raporturile de muncă.


	Se propune reformularea textului art.3 după cum urmează:

„Art.3. - În sensul prevederilor prezentei legi, termenii şi expresiile de mai jos au următoarele semnificaţii:
a) întreprindere – entitatea publică sau privată care desfăşoară o activitate economică cu sau fără scop lucrativ;
b) angajator - persoana fizică sau juridică parte la contracte de muncă sau raporturi de muncă cu angajaţii în conformitate cu legislaţia română în vigoare;
c) angajat - persoana fizică, parte a unui contract individual de muncă sau raport de muncă, care prestează munca pentru şi sub autoritatea unui angajator şi beneficiază  de  drepturile  prevăzute  de  legea  română, precum şi de contractele şi acordurile  de muncă;

d) reprezentanţii angajaţilor - reprezentanţii organizaţiilor sindicale sau, în cazul în care nu există sindicat, persoanele alese şi mandatate să reprezinte
angajaţii, potrivit legii;
e) informare - transmiterea de date de către angajator către reprezentanţii angajaţilor, pentru a le permite să se familiarizeze cu problematica dezbaterii şi să o examineze în cunoştinţă de cauză;
f) consultare - schimbul de păreri şi stabilirea unui dialog între angajator şi reprezentanţii angajaţilor.
Autori: d-nii deputaţi Marian Sârbu, Ioan Cindrea, Valentin Iliescu şi Stelian Duţu

	Pentru o formulare mai clară.

Noţiunea de „angajat” este acoperitoare pentru orice participant la procesul de muncă, fie în baza unui contract de muncă, fie în baza unui raport de muncă.

S-a eliminat lit.g) întrucât definiţia se regăseşte în Legea nr.188/1999 privind statutul funcţionarilor publici, republicată, cu modificările şi completările ulterioare.

	7
	Secţiunea 2
Domeniul de aplicare


	Nemodificat 
	

	8
	Art.4. - (1) Prezenta lege  se  aplică întreprinderilor cu sediul în România, care încadrează cel puţin 20 de salariaţi.
(2) Numărul de salariaţi luat în considerare la nivelul întreprinderii este cel existent la data începerii procedurilor de informare.
(3) Prevederile prezentei legi nu se aplică personalului navigant din marina comercială.

	Se propune reformularea textului art.4 după cum urmează:

„Art.4. - (1) Prezenta lege  se  aplică întreprinderilor cu sediul în România care au cel puţin 20 de angajaţi.
(2) Numărul de angajaţi luat în considerare la nivelul întreprinderii este cel existent la data începerii procedurilor de informare.
(3) Prevederile prezentei legi nu se aplică personalului navigant din marina comercială, aflat în misiune.”
Autori: d-nii deputaţi Marian Sârbu şi Stelian Duţu

	Noţiunea de „angajaţi” este acoperitoare pentru orice participant la procesul de muncă, fie în baza unui contract de muncă, fie în baza unui raport de muncă.

Pentru a circumstanţia condiţiile în care prevederile legii nu se aplică.

	9
	CAPITOLUL II
Secţiunea 1 

Modalităţi de informare şi consultare


	Nemodificat 
	

	10
	Art.5. - (1) Angajatorii au obligaţia să informeze şi să consulte reprezentanţii salariaţilor, potrivit legislaţiei în vigoare, în următoarele probleme:

a) evoluţia recentă şi evoluţia probabilă a activităţilor şi situaţiei economice a întreprinderii;
b) situaţia, structura şi evoluţia probabilă a ocupării forţei de muncă în cadrul întreprinderii, precum şi cu privire la eventualele măsuri de anticipare avute în vedere, în special atunci când există o ameninţare la adresa locurilor de muncă;
c) deciziile care pot duce la modificări importante în organizarea muncii, în relaţiile contractuale sau în raporturile de muncă, inclusiv cele vizate de legislaţia română privind procedurile specifice de informare şi consultare în cazul concedierilor colective şi al protecţiei drepturilor salariaţilor, în cazul transferului întreprinderii.

(2) Informarea se face într-un moment, într-un mod şi cu un conţinut corespunzător, pentru a permite reprezentanţilor salariaţilor să examineze problema în mod adecvat şi să pregătească, dacă este cazul, consultarea.

(3) Consultarea are loc:

a) într-un moment, într-un mod şi cu un conţinut corespunzător;
b) la un nivel relevant de reprezentare a conducerii şi a reprezentanţilor salariaţilor, în funcţie de subiectul discutat;

c) pe baza informaţiilor furnizate de angajator, în conformitate cu prevederile art.3 lit.e) şi a punctului de vedere pe care reprezentanţii salariaţilor au dreptul să îl formuleze;

d) astfel încât să permită reprezentanţilor salariaţilor să se întâlnească cu angajatorul şi să obţină un răspuns motivat la orice punct de vedere pe care îl pot formula;

e) în vederea negocierii unui acord privind deciziile care se încadrează în obligaţiile angajatorului, prevăzute la alin.(1) lit.c).


	Se propune reformularea textului art.5 după cum urmează:

„Art.5. - (1) Angajatorii au obligaţia să informeze şi să consulte reprezentanţii angajaţilor, potrivit legislaţiei în vigoare, cu privire la:
a) evoluţia recentă şi evoluţia probabilă a activităţilor şi situaţiei economice a întreprinderii;

b) situaţia, structura şi evoluţia probabilă a ocupării forţei de muncă în cadrul întreprinderii, precum şi cu privire la eventualele măsuri de anticipare avute în vedere, în special atunci când există o ameninţare la adresa locurilor de muncă;

c) deciziile care pot duce la modificări importante în organizarea muncii, în relaţiile contractuale sau în raporturile de muncă, inclusiv cele vizate de legislaţia română privind procedurile specifice de informare şi consultare în cazul concedierilor colective şi al protecţiei drepturilor angajaţilor, în cazul transferului întreprinderii.

(2) Informarea se face într-un moment, într-un mod şi cu un conţinut corespunzător, pentru a permite reprezentanţilor angajaţilor să examineze problema în mod adecvat şi să pregătească, dacă este cazul, consultarea.

(3) Consultarea are loc:
a) într-un moment, într-un mod şi cu un conţinut corespunzător, pentru a permite reprezentanţilor angajaţilor să examineze problema în mod adecvat şi să elaboreze un punct de vedere;

b) la un nivel relevant de reprezentare a conducerii şi a reprezentanţilor angajaţilor, în funcţie de subiectul discutat;

c) pe baza informaţiilor furnizate de angajator, în conformitate cu prevederile art.3 lit.e) şi a punctului de vedere pe care reprezentanţii angajaţilor au dreptul să îl formuleze;

d) astfel încât să permită reprezentanţilor angajaţilor să se întâlnească cu angajatorul şi să obţină un răspuns motivat la orice punct de vedere pe care îl pot formula;

e) în vederea negocierii unui acord privind deciziile care se încadrează în obligaţiile angajatorului, prevăzute la alin.(1) lit.c).”
Autori: d-nii deputaţi Marian Sârbu, Ioan Cindrea şi Stelian Duţu

	Noţiunea de „angajaţi” este acoperitoare pentru orice participant la procesul de muncă, fie în baza unui contract de muncă, fie în baza unui raport de muncă.

Pentru claritatea formulării

	11
	Art.6. - (1) Modalitatea de informare şi consultare a salariaţilor poate fi definită în acordurile colective de muncă, încheiate conform legii.
(2) Acordurile prevăzute la alin.(1), precum şi orice reînnoiri ulterioare ale acestora pot prevedea dispoziţii diferite de cele ale art.5, cu respectarea dispoziţiilor art.2 alin.(2).
	Se propune reformularea textului art.6 după cum urmează:

„Art.6. – (1) Modalităţile de informare şi consultare a angajaţilor pot fi definite în mod liber şi în orice moment, în contractele şi acordurile colective de muncă, încheiate conform legii. 
(2) Contractele şi acordurile prevăzute la alin.(1), precum şi orice înnoiri ulterioare ale acestora, pot prevedea dispoziţii diferite de cele prevăzute la art.5, cu respectarea dispoziţiilor art.2 alin.(2).”
Autori: d-nii deputaţi Stelian Duţu şi Marian Sârbu

	Pentru o formulare mai clară.

	12
	Art.7. - (1) Reprezentanţilor salariaţilor, precum şi experţilor care îi asistă pe parcursul derulării oricăror proceduri de consultare sau negociere colectivă le este interzis să divulge salariaţilor sau terţilor orice informaţii care, în interesul legitim al întreprinderii, 
le-au fost furnizate în mod expres cu titlu confidenţial. Această obligaţie continuă să se aplice reprezentanţilor sau experţilor şi după expirarea mandatului lor. Tipul de informaţii supus regimului de confidenţialitate este convenit de părţi în acordurile colective sau în altă formă agreată de parteneri, şi fac obiectul unui contract de confidenţialitate.

(2) Angajatorul nu este obligat să comunice informaţii sau să întreprindă consultări, dacă acestea sunt de natură să dăuneze grav funcţionării întreprinderii sau să-i prejudicieze interesele. Decizia de a nu comunica aceste informaţii sau de a nu întreprinde consultări trebuie motivată faţă de reprezentanţii salariaţilor.

(3) În condiţiile în care reprezentanţii salariaţilor nu consideră justificată decizia angajatorului de a invoca confidenţialitatea informaţiilor sau de a nu furniza informaţiile relevante ori de a nu iniţia consultări în condiţiile alin.(1) şi (2), aceştia se pot adresa instanţelor judecătoreşti de drept comun competente.
	Se propune reformularea textului art.7 după cum urmează:

„Art.7. - (1) Reprezentanţilor angajaţilor, precum şi experţilor care îi asistă pe parcursul derulării oricăror proceduri de consultare sau negociere colectivă, le este interzis să divulge angajaţilor sau terţilor orice informaţii care, în interesul legitim al întreprinderii, le-au fost furnizate în mod expres cu titlul confidenţial. Această obligaţie continuă să se aplice reprezentanţilor sau experţilor şi după expirarea mandatului lor. Tipul de informaţii supus regimului de confidenţialitate este convenit de părţi în acordurile colective sau în altă formă agreată de parteneri, şi fac obiectul unui contract de confidenţialitate.
(2) Angajatorul nu este obligat să comunice informaţii sau să întreprindă consultări, dacă acestea sunt de natură să dăuneze grav funcţionării întreprinderii sau să-i prejudicieze interesele. Decizia de a nu comunica aceste informaţii sau de a nu întreprinde consultări trebuie motivată faţă de reprezentanţii angajaţilor.

(3) În condiţiile în care reprezentanţii angajaţilor nu consideră justificată decizia angajatorului de a invoca confidenţialitatea informaţiilor sau de a nu furniza informaţiile relevante ori de a nu iniţia consultări în condiţiile alin.(1) şi (2), aceştia se pot adresa instanţelor judecătoreşti de drept comun competente.”
Autor: d-l deputat Marian Sârbu

	Noţiunea de „angajaţi” este acoperitoare pentru orice participant la procesul de muncă, fie în baza unui contract de muncă, fie în baza unui raport de muncă.

Noţiunea de „angajaţi” este acoperitoare pentru orice participant la procesul de muncă, fie în baza unui contract de muncă, fie în baza unui raport de muncă.



	13
	Secţiunea 2
Protecţia reprezentanţilor salariaţilor şi a drepturilor părţilor


	Se propune reformularea titlului după cum urmează:

„Secţiunea 2
Protecţia reprezentanţilor angajaţilor şi a drepturilor părţilor”
Autor: d-l deputat Marian Sârbu

	Noţiunea de „angajaţi” este acoperitoare pentru orice participant la procesul de muncă, fie în baza unui contract de muncă, fie în baza unui raport de muncă.



	14
	Art.8. - Reprezentanţii salariaţilor beneficiază de protecţie şi garanţii care să le permită să-şi îndeplinească corespunzător obligaţiile ce le-au fost încredinţate, în conformitate cu prevederile legislaţiei române, pe toată durata exercitării mandatului.
	Se propune reformularea textului art.8 după cum urmează:

„Art.8. - Reprezentanţii angajaţilor beneficiază de protecţie şi garanţii care să le permită să-şi îndeplinească corespunzător obligaţiile ce le-au fost încredinţate, în conformitate cu prevederile legislaţiei române, pe toată durata exercitării mandatului.”
Autor: d-l deputat Marian Sârbu

	Noţiunea de „angajaţi” este acoperitoare pentru orice participant la procesul de muncă, fie în baza unui contract de muncă, fie în baza unui raport de muncă.



	15
	Art.9. - Constituie contravenţii şi se sancţionează după cum urmează:
a) cu amendă de la 1.000 lei la 20.000 lei, nerespectarea de către angajator a obligaţiei de a transmite reprezentanţilor salariaţilor informaţiile prevăzute la art.5 alin.(1) ;
b) cu amendă de la 2.500 lei la 25.000 lei, nerespectarea obligaţiei angajatorului de a iniţia consultări, potrivit art.5 alin.(3); 
c) cu amendă de la 5.000 lei la 50.000 lei, transmiterea cu rea credinţă de informaţii incorecte sau incomplete,  în condiţiile art.5 alin.(2), de natură a nu permite reprezentanţilor salariaţilor formularea unui punct de vedere adecvat pentru pregătirea unor consultări ulterioare.

	Se propune reformularea textului art.9 după cum urmează:

„Art.9. - Constituie contravenţii şi se sancţionează după cum urmează:

a) cu amendă de la 1.000 lei la 20.000 lei, nerespectarea de către angajator a obligaţiei de a transmite reprezentanţilor angajaţilor informaţiile prevăzute la art.5 alin.(1);
b) cu amendă de la 2.500 lei la 25.000 lei, nerespectarea obligaţiei angajatorului de a iniţia consultări potrivit art.5 alin.(3); 
c) cu amendă de la 5.000 lei la 50.000 lei, transmiterea cu rea credinţă de informaţii incorecte sau incomplete,  în condiţiile art.5 alin.(2), de natură a  nu permite reprezentanţilor angajaţilor formularea unui punct de vedere adecvat pentru pregătirea unor consultări ulterioare.”
Autori: d-nii deputaţi Marian Sârbu şi Stelian Duţu

	Noţiunea de „angajaţi” este acoperitoare pentru orice participant la procesul de muncă, fie în baza unui contract de muncă, fie în baza unui raport de muncă.



	16
	Art.10. - Constatarea contravenţiilor şi aplicarea sancţiunilor se fac de către persoanele împuternicite de Ministerul Muncii, Solidarităţii Sociale şi Familiei sau de către alte organe care, potrivit legii, au dreptul să efectueze controlul.

	Nemodificat 

	

	17
	Art.11. - Contravenţiilor prevăzute la art.9 li se aplică dispoziţiile Ordonanţei Guvernului nr.2/2001 privind regimul juridic al contravenţiilor, aprobată cu modificări şi completări prin Legea nr.180/2002, cu modificările şi completările ulterioare. 

	Nemodificat 
	

	18
	CAPITOLUL  III 

Dispoziţii finale

	Nemodificat 
	

	19
	Art.12. - Dispoziţiile prezentei legi nu aduc atingere legislaţiei române privind:
a) procedurile specifice de informare şi consultare, în cazul concedierilor colective;
b) protecţiei drepturilor salariaţilor, în cazul transferului întreprinderii;
c) constituirea comitetului european de întreprindere sau instituirea procedurii de informare şi consultare a salariaţilor în întreprinderile de dimensiune comunitară şi în grupurile de întreprinderi de dimensiune comunitară.

	Se propune reformularea textului art.12 după cum urmează:

„Art.12. - Dispoziţiile prezentei legi nu aduc atingere legislaţiei române privind:
a) procedurile specifice de informare şi consultare în cazul concedierilor colective;
b) protecţiei drepturilor angajaţilor în cazul transferului întreprinderii;
c) constituirea comitetului european de întreprindere sau instituirea procedurii de informare şi consultare a angajaţilor în întreprinderile de dimensiune comunitară şi în grupurile de întreprinderi de dimensiune comunitară.”
Autor: d-l deputat Marian Sârbu

	Noţiunea de „angajaţi” este acoperitoare pentru orice participant la procesul de muncă, fie în baza unui contract de muncă, fie în baza unui raport de muncă.



	20
	Art.13. - Reglementarea procedurilor de informare şi consultare a salariaţilor în domenii specifice se face prin hotărâre a Guvernului.

	Se propune reformularea textului art.13 după cum urmează:

„Art.13. - Reglementarea procedurilor de informare şi consultare a angajaţilor în domenii specifice se face prin hotărâre a Guvernului.”
Autor: d-l deputat Marian Sârbu

	Noţiunea de „angajaţi” este acoperitoare pentru orice participant la procesul de muncă, fie în baza unui contract de muncă, fie în baza unui raport de muncă.



	21
	Art.14. – (1) Prezenta lege intră în vigoare la data integrării.
(2) La data intrării în vigoare a prezentei legi, Legea nr.130/1996 privind contractul colectiv de muncă se modifică, în concordanţă cu dispoziţiile art.4 alin.(1). 


	Se propune reformularea textului art.14 după cum urmează:

„Art.14. - Prezenta lege intră în vigoare la data de 1 ianuarie 2007.”
Autor: d-l deputat Stelian Duţu

	S-a eliminat alin.(2) întrucât printr-o lege ordinară nu se poate modifica o lege organică, şi, în acelaşi timp, prevederile celor două legi nu se exclud.

	22
	Prezenta lege transpune Directiva Parlamentului European şi a Consiliului 2002/14/CE de stabilire a unui cadru general de informare şi consultare a salariaţilor din Comunitatea Europeană, publicată în Jurnalul Oficial al Comunităţilor Europene (JOCE) L80 din 23 martie 2002.


	Nemodificat 
	



Comisia a propus aprobarea proiectului în forma propusă în prezentul raport, cu unanimitate de voturi.

PREŞEDINTE,





SECRETAR,


Stelian DUŢU





Karoly KEREKES

Întocmit, 

Expert Elena MESAROŞ

PAGE  
11

